kardosdrur/scandi-wiki huggingface dataset:
Daqin Railway Company Limited

Daqin Railway Company Limited () er et kinesisk jernbaneselskab. Jernbaneselskbaet driver flere jernbaner i Kina, den mest berømte er Daqin Railway, en 653 km kultransport-jernbane i det nordlige Kina bygget fra 1985 - 1992. I alt drives omkring 1.000 km jernbane.  Selskabet har hovedsæde i Datong i Shanxi. I 2006 blev virksomheden børsnoteret på Shanghai Stock Exchange, men selskabet er samtidig stadig et statsejet selskab.

Eksterne henvisninger 
Daqin Railway Company Limited 

Etableret i 2004
Shanxi
Statsejede virksomheder fra Kina
Jernbaneselskaber
Transportvirksomheder fra Kina
Saabye & Lerche

Saabye & Lerche A/S (eller J. Saabye & O. Lerche) var et dansk ingeniør- og entreprenørfirma.

Firmaet blev stiftet 1897 af Fritz Johannsen og Johannes Saabye som Fr. Johannsen & Johs. Saabye og udførte som entreprenør en række betydelige bane-, havne- og broanlæg, bl.a.en tunnel under Københavns Havn, et dampfærgeleje ved Strib, skruepælebroer, færgelejer mm. samt projekterede og ledede ombygningen af de frederiksbergske og københavnske sporveje i tidsrummet 1897-1902. Fritz Johannsen var drivkraften bag elektrificeringen af hovedstadens sporvejssystemer, idet han deltog i stiftelsen og ledelsen af Frederiksberg Sporvejs- og Elektricitets-Aktieselskab (1897), A/S De kjøbenhavnske Sporveje (1898) og A/S Tuborg-Klampenborg elektriske Sporvej (1902), det senere NESA.

I 1901 blev baron Otto Lerche optaget i firmaet. Nye opgaver for virksomheden blev opførelsen af marinestationen i Flensborg og opfyldnings- og bolværksarbejder i Københavns Havn.

I 1903 udtrådte Fritz Johannsen for at blive direktør i KTAS, og Saabye førte firmaet videre sammen med Lerche. Under navnet Saabye & Lerche udførte firmaet i de følgende år en serie store arbejder i ind- og udland, især inden for bro- og jernbanebygning, havnearbejder og pneumatiske funderingsarbejder. Arbejdsmarken uden for Danmark blev hovedsagelig Sverige, Tyskland og Dansk Vestindien. Sammen med tømrermester F.V. Blom konstruerede firmaet 1904-06 læmoler på Jyllands vestkyst, og i samarbejde med N.C. Monberg opførte et Reykjaviks havn og gennemførte en uddybning af Drogden. Med hjælp fra indkøbt uddybningsmateriel kunne firmaet i 1906 oprette Kastrup Maskinfabrik. Fra 1927 deltog firmaet sammen med Kampmann, Kierulff & Saxild (Kampsax) i det store jernbaneprojekt i Tyrkiet.

I 1938 blev firmaet omdannet til et aktieselskab. Johannes Saabye blev adm. direktør og bestyrelsesformand. Otto Lerche blev direktør og næstformand i bestyrelsen og ved Saabyes død i 1946 adm. direktør og formand i bestyrelsen. Lerche døde i 1953. Han blev efterfulgt af Osvald Andersen, som blev direktør i Saabye & Lerche 1946, adm. direktør 1953-64 og adm. direktør i Saabye & Lerche Holding A/S 1959-64. Andersen var dernæst bestyrelsesmedlem til 1968.

Niels Thorsen var i en periode bestyrelsesformand, mens Jens Thorsen var bestyrelsesmedlem.

Selskabet blev siden et finansieringsselskab og blev opkøbt af Nomeco. I 2008 blev det nedlagt.

Kilder 
 Johannes Saabyes biografi i Dansk Biografisk Leksikon, 3. udgave

Bygge-, konstruktions- og anlægsvirksomheder i Danmark
Tidligere virksomheder i København
Danske virksomheder etableret i 1897
Ophørt i 2008
Ingeniørvirksomheder i Danmark
Western Mining Company

Western Mining Company Limited () er et privatejet selskab fra det nordvestlige Kina. Selskabet er engageret i minedrift, smelteværk, handel med legeringer og metaller, inklusive kobber, bly, zink, jern, mangan, guld, sølv og aluminium. Koncernens hovedsæde er i Xining i Qinghai. Det er Kinas næststørste producent af blykoncentrat, fjerdestørste producent af zinkkoncentrat og syvendestørste producent af kobberkoncentrat med udvindingsrettigheder i flere udenlandske metalminer.

Selskabet blev børsnoteret på Shanghai Stock Exchange i 2007.

Kilder

Eksterne henvisninger 
Western Mining Company Limited 

Qinghai
Etableret i 2000
Mineselskaber fra Kina
Metalvirksomheder fra Kina
Kinnekulle Ring

Kinnekulle Ring  er en motorsportsbane beliggende ved Kinnekulle i Götene kommun i Västra Götalands län i Sverige. Banen blev etableret i 1969

Motorsportsanlæg i Sverige
Etableret i 1969
Bygninger, konstruktioner og anlæg i Västra Götalands län
Dian Fossey

Dian Fossey (født 16. januar 1932 nær San Francisco, Californien, død ca. 26. december 1985 nær Karisoke Research Center i Rwanda) var en amerikansk etnolog og primatolog.

Hun interesserede sig for gorillaer, specielt bjerggorillaer, og studerede dem dagligt i Rwandas bjergskovene i tilknytning til Karisoke Research Center, et forskningscenter hun oprettede i Volcanoes National Park i 1967.

Dian Fossey var i sit arbejde inspireret meget af palæontologen Louis Leakey, og Fosseys arbejde minder på mange områder om Jane Goodalls arbejde med chimpanser.

Hun blev fundet myrdet 53 år gammel i sit hytte i Virunga-området nær Ruhengeri i Rwanda i 1985. Mordet har været omgærdet af megen mystik, men indikationer tyder på at mordet blev planlagt af Protais Zigiranyirazo, tidligere guvernør i Ruhengeri, og senere kendt for at have etableret de dødspatruljer, som deltog i drabene på over 800.000 rwandere omkring 1994.

Hendes bog Gorillas in the Mist (fra 1983) er en beskrivelse af såvel hendes videnskabelige arbejde som af de dele af hendes personlige livsforløb, som førte hende til studierne af gorillaer i Afrika. Dele af bogen er senere filmatiseret i filmen af samme navn (og på dansk Gorillaer i disen) fra 1988 med Sigourney Weaver i rollen som Dian Fossey. 

Den britiske tv-dokumentar fra 2017, Dian Fossey: Secrets in the Mist  sætter nøjere fokus på omstændighederne ved hendes død. Filmen kritiserer de mangelfulde undersøgelser og følger op på anklagerne, der blev rettet mod Fosseys medarbejdere. Endvidere rettes en anklage mod guldsmuglere som skulle være grebet som krybskytter, mens de førte guldtransporter gennem Fosseys arbejdsområde.

Eksterne henvisninger 
 
 The Dian Fossey Gorilla Fund International

Noter 

Etnologer fra USA
Personer fra Californien
Personer der er blevet myrdet
Æresdoktorer ved University of Cambridge
Zoologer fra USA
Abderrazak Hamed-Allah

Abderrazak Hamed-Allah ( født 17. december 1990 i Safi, Marokko) er en marokansk fodboldspiller, der spiller for den saudi arabiske klub Al-Ittihad som angriber.

Karriere

Olympique Safi 
Hamdallah spillede fra 2010 til 2012 i den marokkanske klub Olympique Safi, hvor han opnåede 48 kampe og 24 mål.

Aalesunds FK 
Den 14. februar 2013 underskrev Hamdallah en kontrakt på tre år med Aalesunds FK. Overgangssummen var på én million euro, hvilket er det højeste beløb, som kluben nogensinde har betalt for en enkelt spiller. 

Han opnåede succes i sin første sæson for klubben, hvor han scorede 15 mål i 27 kampe. 

I februar 2014 blev han solgt til den kinesiske klub Guangzhou.

Landshold  
Hamdallah blev udtaget til det marokkanske landshold i 2012 og er noteret for 18 landskampe.

Noter

Eksterne henvisninger 
 
 Abderrazak Hamed-Allahs spillerprofil  på aafk.no
 Abderrazak Hamed-Allahs spillerprofil på eurosport.fr }

Fodboldspillere fra Marokko
Fodboldlandsholdsspillere fra Marokko
Fodboldspillere fra Aalesunds FK
Angribere (fodbold)
Deltagere ved verdensmesterskabet i fodbold 2022
Emil Berggreen

Emil Berggreen (født 10. maj 1993) er en dansk professionel fodboldspiller med rødder i Kroatien, som spiller i superligaklubben SønderjyskE.

Karriere 
Emil Berggreen har som ungdomsspiller spillet i Frem Hellebæk, Boldklubben Søllerød-Vedbæk og FC Nordsjælland samt Brønshøj Boldklub (2012-14).

Hobro IK 
Den 20. juni 2014 blev det offentliggjort på Hobro IKs hjemmeside, at Emil Berggreen skiftede til klubben på treårig aftale. Købet af Berggreen er blot den anden spiller i Hobros historie, som de har betalt en transfersum for. Den første var Martin Thomsen, som kom fra Skive i januar 2013. 

Han fik sin debut for Hobro IK i Superligaen den 20. juli 2014, da han startede inde og spillede de første 55 minutter i en 1-2-sejr ude over Odense Boldklub. Han scorede sit første og andet mål i Superligaen den 9. november 2014 i en 3-0-sejr hjemme over Brøndby IF. I hans halve år i Hobro IK spillede Emil Berggreen samlet set 17 kampe og scorede tre mål i Superligaen for Hobro IK.

Eintracht Braunschweig 
Den 2. februar 2015 bekendtgjorde Eintracht Braunschweig, at de havde købt Emil Bergreen for en transfersum af 1.000.000 danske kroner.

Berggreen spillede 27 kampe i Eintracht Braunschweig og lavede 11 mål og fem assist.

Mainz 05 
Den 31. januar 2016 blev det offentliggjort, at den tyske Bundesligaklub Mainz 05 havde sikret sig Emil Berggreen på en treårig aftale, der løber frem til 2019.

Privatliv 
Berggreen er fætter til Oliver Drost, der spiller i AC Horsens. Langt ude er han i familie med Klaus Berggreen.

Uddannelse 
Espergærde Gymnasium (2009 - 2012)

Referencer

Eksterne henvisninger 

 Emil Berggreen  på hikfodbold.dk

Fodboldspillere fra Danmark
Fodboldspillere fra Frem Hellebæk IF
Fodboldspillere fra Boldklubben Søllerød-Vedbæk
Fodboldspillere fra FC Nordsjælland
Fodboldspillere fra Brønshøj Boldklub
Fodboldspillere fra Hobro IK
Fodboldspillere fra Eintracht Braunschweig
Fodboldspillere fra Mainz 05
Hvepsevåger

Pernis er en slægt af fugle i høgefamilien med fire arter, der tilsammen er udbredt i Europa og Asien, inklusiv Sulawesi og Filippinerne.

Artene i slægten Pernis adskiller sig fra andre rovfugle ved, at området mellem næbrod og øje (tøjlen) ikke er dækket af børsteformede fjer, men derimod med skælagtige fjer. Arterne bevæger sig udmærket på jorden. De lever især af larverne af hvepse og humlebier.

Arter 

 Hvepsevåge, Pernis apivorus
 Østlig hvepsevåge, Pernis ptilorhynchus
 Stribet hvepsevåge, Pernis celebensis
 Negroshvepsevåge, Pernis steerei

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)
Linkoban

Linkoban, kunstnernavn for Ling Ly, (født 13 august 1985, død 17. februar 2016) var en dansk-kinesisk-vietnamesisk rapper, der var kendt for numre som "Like This", "Popgun Track" og "Oh Oh". Hun udgav i maj 2013 på Superbillion Records et album ved navn Ox, der fik gode anmeldelser i flere medier. Albummet blev indspillet i Dolmen Studio og produceret af Yo Akim.

Hun optrådte blandt andet på SPOT Festival 2012 og Roskilde Festival samme år.

Den 17. februar 2016 døde Ling Ly, halvandet år efter at være blevet diagnosticeret med kræft.

Noter 

Rappere fra Danmark
Horacio Quiroga

Horacio Silvestre Quiroga Forteza (31. december 1878 i Salto, Uruguay – 19. februar 1937 i Buenos Aires) var en uruguaysk forfatter.

Udvalgte værker 
Los arrecifes de coral (digte, forlag Siglo Ilustrado, Montevideo, 1901).
El crimen de otro (historier, 1904).
Historia de un amor turbio (roman, forlag Moen, Buenos Aires, 1908).
Cuentos de amor de locura y de muerte (historier, forlag Mercatali, Buenos Aires, 1917).
Cuentos de la selva (historier, forlag Editorial Cooperativa, Buenos Aires, 1918).
El salvaje (Cooperativa, Buenos Aires, 1920).
Los sacrificados (teater, Cooperativa, Buenos Aires, 1920).
Anaconda (historier, Agencia Nacional de Librerías, 1921).
El desierto (Editorial Babel, Buenos Aires, 1924).
Los desterrados (Babel, Buenos Aires, 1926).
Pasado amor (roman, Babel, Buenos Aires, 1929).
Suelo natal (1931, med Leonardo Glusberg).
Más allá (forlag Sociedad Amiga del Libro Rioplatense, Buenos Aires, 1935).

Eksterne henvisninger 
 
 Horacio Quiroga Biography at LitWeb.net
 Review: Peter Beardsell
 Complete text of Cuentos de Amor, de locura y de muerte

Forfattere fra Uruguay
Gyserforfattere
Personer fra Salto
Canada ved sommer-OL 1908

Canada ved sommer-OL 1908. 87 sportsudøvere fra Canada deltog i elleve sportsgrene, brydning, fægtning, atletik, lacrosse, roning, skydning, udspring, svømning, cykling, tennis og gymnastik under Sommer-OL 1908 i London. Canada kom på ottendepladsen med tre guld-, tre sølv- og ti bronzemedaljer.

Medaljer

Medaljevinderne 

Lande ved sommer-OL 1908
1908
Juan Carlos Onetti

Juan Carlos Onetti (1. juli 1909 i Montevideo, Uruguay – 30. maj 1994 i Madrid) var en uruguaysk forfatter.

Udvalgte værker 
 El pozo, 1939.
 Tierra de nadie, 1941.
 Para esta noche, 1943.
 La vida breve, 1950.
 Los adioses 1954.
 Para una tumba sin nombre, 1959.
 La cara de la desgracia, 1960.
 El astillero, 1961.
 El infierno tan temido y otros cuentos, 1962. 
 Juntacadáveres, 1964.
 La muerte y la niña, 1973.
 Tiempo de abrazar, 1974.
 Dejemos hablar al viento, 1979.
 Presencia y otros cuentos, 1986.
 Cuando entonces, 1987.
 Cuando ya no importe, 1993.

 Eksterne henvisninger 

http://www.onetti.net 
LookSmart's FindArticles - Projection as a narrative technique in Juan Carlos Onetti's 'Goodbyes'" - Studies in Short Fiction'', Summer, 1994, by Mary-Lee Sullivan
A Reign Not of This World: On Juan Carlos Onetti by Jonathan Blitzer
Centenario Onetti: Nora Catelli, Andrés Ehrenhaus y Edgardo Dobri en Canal-L de Barcelona
Marcha

Personer fra Montevideo
Forfattere fra Uruguay
Sverige ved sommer-OL 1912

Sverige ved sommer-OL 1912. Sportsudøvere fra Sverige deltog i flere sportsgrene under Sommer-OL 1912 i Stockholm. Sverige blev næst bedste nation med 24 guld-, 24 sølv- og 17 bronzemedaljer.

Medaljer

Medaljevinderne 

Lande ved sommer-OL 1912
1912
Annette Strøyberg

Annette Susanne Strøyberg (født 7. december 1936 i Rynkeby, død 12. december 2005 i København) var en dansk skuespillerinde. Hun var den franske filminstruktør Roger Vadims anden kone. Blandt hendes film er Vadims Farlige forbindelser (1959).

Annette Strøyberg blev født i Rynkeby på Fyn. I 1958, da hun var 21 år, optrådte hun i filmen Les bijoutiers du clair de lune, instrueret af Roger Vadim, med Gérard Philipe og Jeanne Moreau i hovedrollerne. Under optagelserne blev hun og Roger Vadim, der for nylig var blevet skilt, forelskede, og de blev gift den 17. juni 1958. De fik en datter, Nathalie Vadim, som blev født i Danmark, også hun blev skuespillerinde. Parret blev skilt i 1960, Roger Vadim beholdt datteren.

Strøyberg døde af kræft den 12. december 2005 i København, 69 år gammel og er begravet på Tibirke Kirkegård.

Udvalgt filmografi 
 Blood and Roses (1960)
 I Don Giovanni della Costa Azzurra (1962)
 Lo scippo (1963)

Litteratur 
 Strøyberg, Annette: Skandaløse forbindelser, Møntergården, Lindhardt og Ringhof Forlag A/S, 2005,

Henvisninger

Eksterne henvisninger 
 
 Berlingske: "Annette og skandalerne"
 Gravsted.dk Annette Strøyberg

Skuespillere fra Danmark
Personer fra Fyn
Danskere i 1900-tallet
Personer døde af kræft
Gyps

Gyps er en slægt af fugle i høgefamilien med otte arter, der er udbredt i Sydeuropa, Afrika og Asien. Slægten hører til underfamilien den gamle verdens gribbe (Gypinae).

Arterne i slægten Gyps er store brunlige rovfugle, der lever af ådsler. Hovedet og den lange hals er uden egentlige fjer og kun mere eller mindre dækket af mindre dun. Næseborene er lange og smalle.

Arter 

 Hvidrygget grib, Gyps africanus
 Bengalgrib, Gyps bengalensis
 Indisk grib, Gyps indicus
 Langnæbbet grib, Gyps tenuirostris
 Rüppells grib, Gyps rueppelli
 Himalayagrib, Gyps himalayensis
 Gåsegrib, Gyps fulvus
 Kapgrib, Gyps coprotheres

Se også 
 Grib
 Vestgribbe

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)
Havørne

Haliaeetus (havørne) er en slægt af fugle i høgefamilien med omkring 10 arter, der er udbredt over næsten hele verden bortset fra Sydamerika og Antarktis.

Alle fugle af slægten Haliaeetus er store rovfugle med lange og brede vinger og med et meget kraftigt næb. Fødderne er korte. En stor del af deres føde består af fisk.

Arter 

 Hvidbrystet havørn, Haliaeetus leucogaster
 Salomonhavørn, Haliaeetus sanfordi
 Afrikansk flodørn, Haliaeetus vocifer
 Madagaskarflodørn, Haliaeetus vociferoides
 Pallas' havørn, Haliaeetus leucoryphus
 Havørn, Haliaeetus albicilla
 Hvidhovedet havørn, Haliaeetus leucocephalus
 Stellers havørn, Haliaeetus pelagicus
 Lille flodørn, Haliaeetus humilis 
 Flodørn, Haliaeetus ichthyaetus

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
 R. Hørring (1875 – 1943). Danmarks Fauna. Fugle III. Maagefugle, Alkefugle og Rovfugle. Gads Forlag/Dansk naturhistorisk Forening 1934. (Copyright udløbet)
Joshua Oppenheimer

Joshua Lincoln Oppenheimer (født 1974 i Austin Mahone, Texas, USA) er en amerikansk-britisk filminstruktør, der er bosiddende i København.

Han har en bachelorgrad inden for filmproduktion fra Harvard University suppleret med en Ph.D. fra Central Saint Martins i London.

Joshua Oppenheimer indledte sin karriere som filminstruktør og filmskaber i sidste del af 1990'erne.

Hans film har fra starten af karrieren været kendetegnet ved at han søger at udvide dokumentarfilmens rammer gennem anvendelse af flere virkemidler hentet fra fiktion, der ofte placerer hans film inden for nye rammer som en form for eksperimentel montage.

Han står bag flere prisvindende film, ikke mindst den danskproducerede The Act of Killing fra 2012, som siden sin verdenspremiere på Toronto International Film Festival har vundet en lang række danske og internationale priser, og var Oscar-nomineret 2014 inden for kategorien Bedste dokumentar.

Filmografi 
 Hugh  (1995)
 These Places We've Learned to Call Home (1996)
 The Challenge of Manufacturing (1997)
 The Entire History of the Louisiana Purchase (1997)
 The Globalisation Tapes (2003)
 A Brief History of Paradise as Told by the Cockroaches (2003)
 Market Update (2003)
 Postcard from Sun City, Arizona (2004)
 Muzak: a tool of management (2004)
 Show of Force  (2007)
 Several Consequences of the Decline of Industry in the Industrialised World (2008)
 The Act of Killing (2012)
 The Look of Silence (2014)

Eksterne henvisninger 
 

Filminstruktører fra USA
Filminstruktører fra Danmark
Personer fra København
Personer fra Austin
Jøder fra USA
Maltesiske medlemmer af Europa-Parlamentet 2009-2014

Dette er en liste over maltesiske medlemmer af Europa-Parlamentet 2009-2014. Listen dækker altså medlemmer af Europa-Parlamentet fra Malta, der har siddet i en periode i perioden 2009 til 2014. En person fra Partit Laburista indtrådte i parlamentet i december 2011, hvilket bragte antallet af medlemmer fra Malta op på 6.

Liste

Partirepresentation

Noter 

Medlemmer af Europa-Parlamentet fra Malta
Parkmuseerne

Parkmuseerne er et samarbejde mellem seks københavnske museer, der fysisk ligger i eller omkring Østre Anlæg og Kongens Have. Samarbejdet blev indledt i 2013 og ledes af et sekretariat under Statens Museum for Kunst. Samarbejdet er finansieret af de seks kulturinstitutioner, der hver især betaler et indskud til fælles drift og projekter. I årenes løb har samarbejdet blandt andet udmøntet sig i den udendørs event Park Life, lydinstallationen Talende Træer  i Kongens Have, i et stort, fælles udstillingstema om Blomster samt foredragsrækken Ansigt til ansigt. Alle tiders portrætter. 

Parkmuseerne tilbyder desuden en samlet billet, som giver adgang til museernes faste udstillinger og særudstillinger.

Cinemateket udtrådte af samarbejdet pr 1.1.2019 samtidig med at Arbejdermuseet indtrådte.

Museerne
Arbejdermuseet (indtrådt 1.1.2019)
Davids Samling
Den Hirschsprungske Samling
Rosenborg Slot
Statens Naturhistoriske Museum
Statens Museum for Kunst
Parkerne
Kongens Have
Botanisk Have
Østre Anlæg

Tilsammen rummer de seks kulturinstitutioner:

 Kronjuvelerne (Rosenborg)
 Et stort antal værker af den danske maler Vilhelm Hammershøi (Statens Museum for Kunst, Den Hirschsprungske Samling og Davids Samling)
 Palmehuset (Botanisk Have)
 Dansk og international kunst fra 1300-tallet og op til i dag
 Europæisk og islamisk kunsthåndværk og interiør fra 1600-, 1700- og 1800-tallet
 Botanisk samling af planter fra hele verden
 Naturhistorisk samling af meteoritter, mineraler og fosiler
 Kulturhistorisk samling om arbejdernes hverdags- og arbejdsliv samt arbejdsbevægelsens historie fra 1870 til i dag.

Historie
Initiativet til at etablere Parkmuseerne kom fra ledelsen på de seks kulturinstitutioner. Parkmuseerne omtales allerede i 2011, i forbindelse med arkitektkonkurrencen om den nye museumshave foran Statens Museum for Kunst, jævnfør programmet så er:

Parkmuseerne blev indviet den 18. marts 2013 med taler af bl.a. overborgmester Frank Jensen og Mechtild Kronenberg fra Museumsinsel, Berlin. Samarbejdet er sposoreret af Arbejdsmarkedets Feriefond, C.L. Davids Fond og Samling og BAIN & Company.

Det første fælles udstillingteam var blomster i 2013. Udover en række udstillinger på de enkelte parkmuseer, så afholdtes der Park Life ud fra samme tema. For Statens Museum for kunst var arbejdet afslutningen på et flerårigt konserverings- og forskningsarbejde.

Park Life afholdtes for anden gang den 24. maj 2014, hvor temaet var historiske spil, bl.a. Pall Mall og Triolektisk fodbold. Parkmuseerne ansøgte Københavns Kommunes Fritidsudvalg om støtte til projektet men blev afvist.

Samlinger og fællesbillet
De samarbejdende museer indeholder en lang række samlinger og afdelinger. Til de afdelinger som ordinært opkræver entré kan der købes en fællesbillet som giver indehaveren adgang til ét besøg på hver samling indenfor et år.

* - Fællesbilleten giver rabat ved køb i museets shop.

Ekstern henvisning og noter

Henvisning 
Parkmuseernes fælles hjemmeside

Noter 



Museer i København
Museer etableret i 2013
Indre By (København)
Skrigeørne

Clanga (skrigeørne) er en slægt af fugle i høgefamilien med tre arter, der er udbredt i Eurasien. Traditionelt er de tre arter blevet placeret i slægten Aquila, men på grund af DNA-undersøgelser er det foreslået, at de skal tilhøre deres egen slægt.

Arter 

 Lille skrigeørn, Clanga pomarina
 Indisk skrigeørn, Clanga hastata
 Stor skrigeørn, Clanga clanga

Noter

Kilder 
 Gill, F & D Donsker (Eds). 2015. IOC World Bird List (v 5.1). . Arkiveret
 Danske navne på alverdens FUGLE Arkiveret version fra juli 2013.
Czesław Śpiewa

Czesław Śpiewa ( født Czesław Stefan Mozil, 12. april 1979 i Zabrze) er en polsk sanger, komponist og musiker, der er uddannet ved Det Kongelige Danske Musikkonservatorium.

Han har udgivet fire studiealbum og har siden 2011, samtlige fire sæsoner, været dommer i den polske udgave af X-Factor.

Historie 
Czesław Mozil blev født i 1979 i den sydlige by Zabrze i Śląskie voivodskab. Som 5-årig flyttede han med familien til Danmark, hvor de bosatte sig i København. Her gik han i folkeskole og gymnasium, inden han afsluttede sit uddannelsesforløb på Det Kongelige Danske Musikkonservatorium.

I 2000 etablerede han bandet Tesco Value sammen med to svenske piger og to danske mænd. Den 25. juni 2002 spillede de på Roskilde Festivals campingscene.

Som 28-årig, i 2007, vendte Czesław Mozil hjem til Polen for at hellige sig en solokarriere. Det udmøntede sig i debutalbummet Debiut som gik ind som nummer 1 på den polske albumhitliste OLiS i 2010, og gav ham dobbelt platin. Opfølgeren Pop udkom i 2010, og nåede en 2. plads på hitlisten. Det tredje album Czesław Śpiewa Miłosza udkom året efter. I oktober 2013 udkom han med et live-album med titlen Grać nie srać. Księga Emigrantów. Tom I udkom den 6. oktober 2014 som musikerens fjerde studiealbum. 

I 2011 startede talentkonkurrencen X-Factor på den polske tv-kanal TVN. Her var Mozil én af de tre dommere. Han blev mentor for den senere vinder Gienek Loska. I alt har han været dommer i fire sæsoner, og var det også da 2014 sæsonen blev afviklet.

Diskografi

Studiealbum

Referencer

Eksterne henvisninger 

 Czesław Śpiewas officielle hjemmeside 
 

Personer fra Zabrze
Komponister fra Polen
Sangere fra Polen
X Factor-dommere
Danskere af polsk afstamning